За поредна година Община Силистра, Дирекция „Хуманитарни дейности” – отдел „Култура” организира общински фолклорен концерт на изявени индивидуални певци и инструменталисти на добруджанска музика „Славеи на Добруджа“. Проявата ще се реализира на 16 май /сряда/ 2018 г. от 17.30 часа на площад „Свобода” – Силистра, при лошо време в Салона на Община Силистра.
По традиция концертът събира на една сцена талантливите „славеи” на Силистра - певци и инструменталисти. Това са индивидуални изпълнители на добруджански песни и мелодии, деца и възрастни от цялата община, които имат записи по радио и телевизия, както и изяви на регионални и национални сцени. Последните няколко години се включват и оркестри за добруджанска музика.
От по-старото поколение се открояват имена като: Димитър Нанков – характерен добруджански акордеонист с много записи по БНР и телевизия; емблематичното име на добруджанския певец – Георги Жеков, който вече не е между живите, но остави голямо певческо наследство в БНР, Йорданка Калинова, Ненка Тодорова, Петкана Колева - певици и мн. мн. др.
От по младото поколение: Валентин Сарафов - акордеонист, Димитър Русев – гъдулар и акордеонист, Йордан Димитров – гайдари, Петър Петров, Росица Димитрова, Нели Кардашева, Димитричка Костадинова, Цеца Морарова, Недка Симеонова, Христо Въндев – певци и др.
Община Силистра – Дирекция „Хуманитарни дейности”, отдел „Култура”, кани всички любители на народната музика заедно да се насладим на българската песен и свирня на 16 май /сряда/ 2018 г. от 17.30 часа на площад „Свобода” – Силистра, при лошо време в Салона на Община Силистра.
Адрес за печат: http://www.silistra.bg/print.php?id=5404
Пълна версия на сайта: http://www.silistra.bg/index.php?op=news&id=5404